महिलाओं का शोषण रोकने के लिए जागरूकता जरूरी
महिला आयोग की पूर्व अध्यक्ष ने महिलाओं की स्थिती की समीक्षा की
भास्करन्यूज | बेरमो
झारखंडराज्य महिला आयोग की पूर्व अध्यक्ष सह झामुमो महिला मोर्चा की प्रदेश अध्यक्ष महुआ माजी शनिवार को बेरमो पहुंची। यहां उन्होंने क्षेत्र और पार्टी में महिलाओं की स्थिति की समीक्षा की। झामुमो नेता मदनमोहन अग्रवाल, झामुमो युवा मोर्चा नेता अनिल अग्रवाल सहित कई लोगों ने उनका स्वागत किया। बाद में पत्रकारों से बात करते हुए महुआ ने कहा कि अपने कार्यकाल में उन्होंने राज्य की महिलाओं को सक्षम बनाने का पूरा प्रयास किया। पूरे राज्य से कई तरह की शिकायतें आती थी, उसका निदान वहां के एसपी, डीसी सहित अन्य सक्षम पदाधिकारियों से मिलकर किया। वर्तमान में राज्य महिला आयोग के अध्यक्ष का पद खाली है। वर्तमान सरकार को उक्त पद तत्काल भरना चाहिए ताकि उपेक्षित, शोषित पीड़ित महिलाओं को तत्काल न्याय मिल सके। जिसे चाहे उक्त पद दें, लेकिन वैसी महिला को पद देना चाहिए, जो पारदर्शिता के साथ पार्टी अन्य भावनाओं से ऊपर उठकर महिला हित में काम कर सके। उन्होंने कहा कि राज्य में महिलाओं का पलायन रोकने तथा उनका शोषण रोकने के लिए महिलाओं को पूर्ण साक्षर जागरूक करना जरूरी है। जागरूकता के अभाव में ही आधुनिक समय में भी ग्रामीण क्षेत्र में डायन उत्पीड़न हत्या जैसी घटनाएं होती हैं। यह चिंताजनक है। उन्होंने कहा कि अपने कार्यकाल में उन्होंने राज्य महिला नीति को अागे बढ़ाते हुए कैबिनेट तक पहुंचा दिया था, लेकिन कैबिनेट में पास होने से पूर्व ही चुनाव की तिथि गई आचार संहिता लग गया। इस कारण महिला नीति लागू नहीं हो सकी। हालांकि वर्तमान सरकार ने उक्त नीति में से एकाध बिंदु पर काम करना शुरू किया है जो काफी नहीं है। बगैर नीति लागू किए पूर्ण रूपेण महिलाओं का विकास असंभव है।
झामुमो महिला हित में करेगा काम
महुआमाजी ने कहा कि झामुमो एक सेक्युलर पार्टी है। वर्तमान सरकार की विचारधारा अलग है, इसलिए महिला आयोग के अध्यक्ष पद पर उन्हें दोबारा नहीं बैठाना चाहती है। वैसे भी रांची विधानसभा से चुनाव की तैयारी करके विधायक पद जीतना है ताकि विधानसभा में महिलाओं के हक के लिए जोरदार ढंग से आवाज उठाकर महिला नीति लागू कराने सहित महिलाओं को हक दिला सकें। झामुमो द्वारा भी महिला हित में अलग से काम करने की रणनीति तैयार की जा रही है।
महुआ माजी का स्वागत करते झामुमो के नेता अन्य।
hin_Deva hin_Deva bho_Deva hin_Deva hin_Deva hin_Deva hin_Deva